stanford-oval/wikipedia huggingface dataset:
פלורין פיירסיק
ילדות ושנות לימודיו

פלורין פיירסיק נולד בקלוזי ברומניה. אמו, ורה פיירסיק ,מורה, במקור Valea Seacă ואביו, שיטפון פיירסיק, רופא וטרינר, יליד בוקובינה, מקורלטה בסוציבה. פיירסיק בילה את ילדותו בקורלטה, פוג'וראטה Coșna. אחר כך בצירנוביץ, ובקלוז-הטראנסילבני שם למד בבית הספר התיכון לבנים מס. 3 (היום המכללה הלאומית אמיל רקוביצה). פיירסיק התגלתה על ידי השחקנית והבמאית אלנה נגריאנו (Elena Negreanu).
עם סיפוחה מחדש של העיר קלוז' להונגריה ב-1940 עזב פיירסיק עם משפחתו את אזור הולדתו ואחרי קיץ 1941 עבר לצ'רנוביץ (אז צ'רנאוץ), שנכבשה מחדש על ידי הצבא הרומני. אביו עבד שם כממונה על השירותים הווטרינריים במחוז סורוקה שבבסרביה. אחרי נפילת המשטר הפאשיסטי-צבאי ברומניה וחזרתה של קלוז' לרומניה, חזרה המשפחה לעיר. לאחר לימודי התיכון נרשם ללימודים באקדמיה לאמנויות הבמה וקולנוע ע"ש קאראג'אלה בבוקרשט, אותה סיים ב-1957.
הקריירה בתיאטרון ובקולנוע

בשנים 1957–1959 שיחק על במת התיאטרון מקראיובה. בשנת 1959 צורף פיירסיק ללהקת התיאטרון הלאומי בבוקרשט שבה השתתף בהפקות מרובות עד לפרישתו לגמלאות בשנת 1989.
תפקידו הראשון היה ריצ'רד ב"בכור שטן" מאת ג'ורג' ברנרד שו.
בשנת 1958 הופיע לראשונה בקולנוע בסרט הרומני-צרפתי "קוצי ברגאן". פיירסיק שיחק במעל ארבעים סרטים כשבין השאר גילם גיבורי-עם ודמויות היסטוריות בסרטים מתקופת השלטון הקומוניסטי וכן שיחק במחזות זמר.
משפחתו

פיירסיק היה נשוי שלוש פעמים: בין השנים 1962–1974 לשחקנית טטיאנה יקל, שילדה לו בן בשם פלורין פיירסיק הבן, בין השנים 1975–1985 לשחקנית אנה סלש, מאוראדיה, אם בנו השני, דניאל, שהתיישבו מאוחר יותר בהונגריה. החל משנת 1993, אחרי חברות של 7 שנים, התחתן עם אנה טרק.(Török).
אמן פופולרי בקרב העם, נבחר למקום ה-51 בין הרומנים הגדולים, בשנת 2006.
פרסים ואותות כבוד

2006 יקיר הערים בוקרשט ואוראדיה
2009 - הפרס למפעל חיים בפסטיבל הבינלאומי לקולנוע של טרנסילבניה
26 בינואר 2011 - בית הקולנוע "רפובליקה" בקלוז' קיבל את השם "פלורין פיירסיק".
31 בינואר 2011 - היה לשחקן הרומני הראשון שזכה לכוכב בשדרת הכוכבים שנחנכה על ידי התיאטרון מטרופוליס בככר טימפולוי במרכז בוקרשט.
פילמוגרפיה

Ciulinii Bărăganului 1958 (קוצי ברגאן)
O poveste obișnuită... o poveste ca în basme 1959 (סיפור רגיל... סיפור כמו באגדות)
Aproape de soare 1960 (קרוב לשמש)
Flăcăul și focul 1960 (העלם והאש)
Celebrul 702 1962 ‏ (702 המפורסם)
S-a furat o bombă 1962 (נגנבה פצצה)
Drum nou / Lada cu zestre 1961 (דרך חדשה/ ארגז הנדוניה)
Pași spre lună 1964 (צעים אל הירח)
Neamul Șoimăreștilor 1965 (משפחת שוימרשט)
1965 האראפ אלב ב - De-aș fi... Harap-Alb (לו הייתי האראפ אלב) (האראפ אלב)
Răscoala 1965 (המרד)
Șapte băieți și-o ștrengăriță 1967 (שבעה נערים ושובבה אחת)
Tunelul 1966) (המנהרה)
Frumoasele vacanțe 1967 (החופשות היפות)
Bătălia pentru Roma 1968 (הקרב על רומא)
Columna 1968) (העמודה)
1968 Kampf um Rom II - Der Verrat) (הקרב על רומא - הבגידה)
1968 אוטו סקורצני ב Eliberare (שחרור)
1971 אנגל שאפטקאי ב-Haiducii lui Șaptecai (ההיידוקים של שפאטקאי)
1971 פרדה בוזסקו ב- Mihai Viteazul (מיכאל האמיץ)
Săptămîna nebunilor 1971 (שבוע המטורפים)
1971 אנגל שפטקאי ה-Zestrea Domniței Ralu - (נדוניית הנסיכה ראלו)
Aventuri la Marea Neagră 1972 (הרפתקאות בים השחור)
Parașutiștii 1973) (הצנחנים)
Explozia 1972 (הפיצוץ)
Ștefan cel Mare - Vaslui 1475 1975) (שטפאן הגדול - וסלוי 1475)
Agentul straniu 1974) (הסוכן המוזר)
Frații Jderi 1974 - דמיאן ז'דר (האחים ז'דר)
Un August în flăcări 1974) אוגוסט בלהבות
Elixirul tinereții 1975 (שיקוי הנעורים)
Comoara din Carpați 1975 (המטמון בקרפטים)
1976 גריגורה פינטיה ב-Pintea (פינטיה)
1976 דן ב - Cuibul salamandrelor - "קן הסלמנדרות"
Instanța amînă pronunțarea 1976 בית המשפט דוחה את ההכרעתו
Roșcovanul 1976 (הג'ינג'י)
Tufă de Veneția 1977 (שוח ונציה)
1978 פרומטאוס ב - Eu, tu și Ovidiu (אני, את ואובידיו)
Războiul de Independență 1977 (מלחמת העצמאות)
Regăsire 1977) (מפגש מחדש)
Ultima frontieră a morții 1979 (הגבול האחרון של המוות)
Rug și flacară 1979 (מוקד ולהבה)
1980 מרג'לאטו ב-Drumul oaselor - =(דרך העצמות)
Rețeaua S 1980) הרשת אס.
1982 מרג'לאטו ב- Trandafirul galben(הוורד הצהוב)
O lebădă iarna (1983) (ברבור בחורף)
Galax, omul păpușă 1984 (גאלאקס האדם-בובה)
1983 מרג'לאטו ב-Misterele Bucureștilor (מסתורי בוקרשט)
Rămășagul 1984) (ההתערבות)
1985 מרג'לאטו ב-Masca de argint (מסיכת הכסף)
Racolarea 1985 (הגיוס)
1986 מרג'לאטו ב- Colierul de turcoaze שרשרת הטרוקיז
1987 אוליגאיה ב -Totul se plătește (לכל דבר יש מחיר)
În fiecare zi mi-e dor de tine 1988 (כל יום אני מתגעגע אליך)
Fix alert 2004
Eminescu versus Eminem 2005 (אמינסקו נגד אמינם)
2006 דיבוב, מאק ‏ ב-Mașini- "מכוניות" (גרסה ברומנית)
2004 אבא של אלכסנדרה - Lacrimi de iubire  (דמעות אהבה) (סדרת טלוויזיה) (
2011 דיבוב, מאק ב- 2 Maşini (מכוניות 2) - (בגרסה ברומנית)
מבחר הצגות תיאטרון

אלקסיי בטרגדיה אופטימית מאת וסבולוד וישנבסקי
ריצ'רד בבכור שטן מאת ג'ורג' ברנרד שו
אורפאוס בשאול מאת טנסי ויליאמס
פר גינט מאת הנריק איבסן
האידיוט לפי פיודור דוסטויבסקי
Act venețian מאת קמיל פטרסקו
Zbor deasupra unui cuib de cuci (קן הקוקיה) לפי קן קיזי
Gaițele (העורבנים) מאת אלכסנדרו קיריצסקו
בואינג-בואינג מאת מרקו קמולטי
על עכברים ואנשים לפי ג'ון סטיינבק
Strangers in the night  (זרים בלילה)- ("רכבת הרים") Les montagnes russes מאת אריק אסוס
תיאטרון בטלוויזיה

Visul unei nopți de iarnă (חלום ליל חורף) מאת טודור מושאטסקו
Ultima haltă în paradis (התחנה האחרונה בגן עדן) מאת ולנטין ניקולאו
DVD

Omul cu 100 de chipuri ("האדם בעל מאה פרצופים" - ראיונות - 2006)
אלבומים מוזיקליים

Hoinărind printre amintiri (שיטוטים בין הזכרונות) (לחנים: דן יאגנוב 2009).
הערות שוליים

↑  de-ani-1071387 כתבה במלאת 75 שנה להולדתו באתר "עיתונים" ברומנית
↑  באתר עיתונים רומנים
| --- | --- |
בקרת זהויות :  BIBSYS: 9009884  BnF: cb16678380q (data)  GND: 1062088867  ISNI: 0000 0001 3287 6304  MusicBrainz: 9384f4cd-56e1-4c71-9d4a-6e8628777183  NLR:   VIAF: 300243751   WorldCat (עם VIAF): 300243751
פרנץ מלדה

| --- | --- |
אין תמונה חופשית
 לידה:  11 מרץ 1832 Großenlüder, הרפובליקה הפדרלית של גרמניה 
 פטירה:  17 מרץ 1901 (בגיל 69) מרבורג, הקיסרות הגרמנית 
 ענף מדעי:  פיזיקה
 מקום מגורים:  גרמניה
 מקום לימודים:  אוניברסיטת מרבורג 
 מנחה לדוקטורט:  כריטיאן לודוויג גרלינג, כריטיאן לודוויג גרלינג 
 מוסדות:  אוניברסיטת מרבורג 
 פרסים והוקרה:  מדליית כסף, היריד העולמי  1893
 תרומות עיקריות
 חקר גלים עומדים
 
פרנץ אמיל מֶלדֶה (11 מרץ 1832 - 17 מרץ 1901) היה פיזיקאי גרמני בן המאה ה-19, אשר התפרסם במחקריו בתחום גלים מכניים ותנאי היווצרותם של גלים עומדים. בנוסף, הוא עסק במכניקת נוזלים, במטאורולוגיה ובאקוסטיקה. הוא טבע את המונח "גל עומד".
מלדה היה פרופסור באוניברסיטת מרבורג, והחליף שם את כריסטיאן לודוויג גרלינג החל משנת 1864. בתקופה זו האוניברסיטה זכתה לפריחה והצלחה עקב השתייכותה לפרוסיה החזקה. לאחר מכן נבחר מלדה כחבר בלאופולדינה, האקדמיה הגרמנית הלאומית.
ניסוי מלדה, הקרוי על-שמו, מדגים את היווצרותם של גלים עומדים במיתר. בניסוי זה, אשר הוכיח כי גלים מכניים עוברים התאבכות, נבחנת תבנית הגל העומד, נמדדת מהירותו של גל הרוחב הנוצר בו, ונקבעת השפעת המתיחות על מהירות התפשטות ההפרעה הרוחבית לאורך המיתר. מלדה זכה במדליית כסף ביריד העולמי של 1893 בגין ניסוי זה.
ניסוי מלדה

בניסוי המפורסם ביותר שלו, פרנץ מלדה מתח מיתר בין גלגלת אליה מחוברת משקולת מצד אחד לבין קמרטון (קולן, מתנד אקוסטי- לאחר מכן הוחלף במתנד חשמלי), אשר רטט ויצר גלים במיתר. המשקולת נועדה לוודא שהמיתר מתוח.
כאשר הגל אשר חוזר מהגלגלת פוגש בגל נוסף אשר מגיע מהמתנד, מתרחשת התאבכות גלים. בנקודת המפגש בין שני גלים, אמפליטודת הגל שווה לסכום האמפליטודות של הגלים שנפגשו, וכך יכולה להיווצר נקודה אחת (או יותר) שבה האמפליטודה אפסית. כיוון שתדירות הגלים קבועה, האמפליטודות של הגלים הנפגשים בנקודות מסוימות תמיד זהות, כך שבנקודות צומת (nodes) מסוימות לאורך החוט, אמפליטודת הגל תמיד 0; ובנקודות אחרות, הנקראות "נקודות טבור" (antinode), האמפליטודה תהיה תמיד המרבית, לאורך החוט.
מהירותו של גל העובר בתווך מסוים נשארת תמיד קבועה (והיא תלויה רק בסוג התווך; לעניין זה, המתיחות בחוט היא אחת מהתכונות של התווך שקובעות את המהירות). מהירותו של הגל שווה לאורך-הגל (בכיוון האורך של התווך, אין לבלבל זאת עם אורך הגל בזמן) כפול תדירותו, ולכן תדירות הגל (בזמן) עומדת ביחס הפוך לאורכו (לאורך התווך) - ככל שתדירות הגל גבוהה יותר אורכו קצר יותר, ולהפך. לכן, כאשר מגבירים את תדירות היווצרות הגלים בחוט מסוים, אורכם של הגלים קטן, ומופיעים עוד ועוד צמתים בהם האמפליטודה שווה לאפס.
הדגמה של המערכת בה השתמש מלדה בניסוי: מתנד המחובר למיתר ומשקולת יוצר גלים עומדים במיתר
פרנץ מירטס

| --- | --- |

 לידה:  1836 גנט, בלגיה 
 פטירה:  1896 (בגיל 60 בערך) בריסל, בלגיה 
 מקום לימודים:  האקדמיה לאמנויות היפות בבריסל 
 תקופת הפעילות:  1855–1896 (כ־41 שנים) 
 תחום יצירה:  ציור 
 
פרנץ מירטס (בהולנדית: Franz Meerts‏; 1836 – 1896) היה צייר בלגי שנודע בסצנות הפנים שלו, סצנות הז'אנר, טבע דומם ונופיו. הוא היה פעיל גם כסופר ומוציא לאור.
ביוגרפיה

פרנץ מירטס נולד בגנט. הוא למד בעיר הולדתו באקדמיה לאמנויות יפות. מאוחר יותר עבר לבריסל, שם למד בסטודיו הפרטי לאמנות של יאן פורטלס, צייר בולט של סצנות ז'אנר, סיפורי תנ"ך, נופים, פורטרטים ונושאים מזרחיים ומייסד האסכולה האוריינטליסטית הבלגית. פורטלס הכשיר בסטודיו הפרטי שלו לאמנות את הדור הבא של ציירים בלגים.
מירטס הוזמן על ידי ממשלת בלגיה לנסוע לספרד ולאיטליה כדי להעתיק את יצירותיהם של המאסטרים הגדולים. לרגל נסיעות אלה, הוא למד את טכניקת הפרסקו. הוא גם קיבל הזמנה ממועצת העיר לוון להעתיק יצירות עבור בית העירייה. הוא השלים את העבודות בשנים 1890–1899. את שנות חייו האחרונות הקדיש לשחזור ציורי הקיר של כנסיית פטרוס הקדוש באנדרלכט (בריסל).
מירטס היה המייסד השותף של שתי אגודות אמנים בבריסל. הראשונה הייתה L'Union des Arts שהתקיימה מ-1876 עד 1885 וארגנה תערוכות קבוצתיות של יצירות של אמנים חזותיים. שלוש מתערוכות אלה נערכו, כולן בסטודיו האישי של מירטס. הן לא היו מוצלחות במיוחד.
לאחר מכן, פרנץ מירטס ייסד אגודה חדשה לאמנים צעירים, שקיבלה את השם ההולנדי "פורוורד" ('קדימה') בשנת 1885. מייסד שותף אחר היה לואי בארטה.
הסלון הראשון של ״פורוורד״ נערך בשנת 1885 במרכז בריסל. בשנת 1888, "פורוורד" הציגה במוזיאונים המלכותיים לאמנויות יפות של בלגיה בבריסל. האגודה חדלה מלהתקיים ב-1893.
הוא היה מחבר שותף של "La Belgique illustrée", היסטוריה מאוירת וסקירה של בלגיה.
פרנץ מירטס מת במאי 1896 בבריסל.
הערות שוליים

↑  Ontdek auteur, aquarellist, kopiist Franz Meerts, rkd.nl (בהולנדית)
1 2  Dictionnaire des Peintres belges: 3827 MEERTS, Franz, balat.kikirpa.be
↑  Edmond-Louis de Taeye, Les artistes belges contemporains. Leur vie, leurs œuvres, leur place dans l'art, Castaigne, Brussels, 1894, pp. 9-25 (in French)
| --- | --- |
בקרת זהויות :  BnF: cb149804857 (data)  GND: 17438405X  ISNI: 0000 0003 6723 8067  RKD: 89097  ULAN: 500163088  VIAF: 231019593   WorldCat (עם VIAF): 231019593
פיונטק

פיונטק (בפולנית: Piątek, ביידיש: פּיאָנטקע) הוא כפר במחוז לנצ'יצה שבפרובינציית לודז' בפולין, בו התקיימה עד השואה קהילה יהודית גדולה.
הכפר הוא "המרכז הגאומטרי" של פולין, כלומר המרכז הגאומטרי של המעגל שעובר בנקודות הקיצון של המדינה.
תולדות היישוב

לפיונטק הוענקו זכויות עיר במאה ה-14, הגם שרוב תושבי המקום נותרו חקלאים. בשל השתייכות היישוב לכמורה הקתולית, נאסרו בו מגורי יהודים עד סוף המאה ה-18. בשנת 1870 ניטל מהיישוב מעמדו העירוני.
יהודי פיונטק

בין מלחמות העולם נמנו ביישוב כ-1,300 יהודים מתוך כ-3,200 תושבים. עם כיבוש היישוב בידי הגרמנים ב-9 בספטמבר 1939, רצחו בו אלו כמה עשרות עובדי כפייה פולנים ויהודים. בתקופה שלאחר מכן, נמלטו מהכפר רוב יהודיו. ב-1 בינואר 1940 רוכזו 838 היהודים שנותרו ביישוב בגטו שהוקם בו, אשר מעת לעת נערכו בו הוצאות להורג בתלייה של יהודים.
ב-22 באפריל 1942 שולחו היהודים שנותרו בגטו שבכפר למחנה ההשמדה חלמנו.
פיונטניצה

| --- | --- |

מצודה רוסית מימי מלחמת העולם הראשונה בכפר
 מדינה:  פולין פולין
 פרובינציה:  פודלסיה פודלסיה
 מחוז:  לומז'ה
 אוכלוסייה:  ‏
  ‑ בכפר:  1,742 (31 במרץ 2021)
 קואורדינטות:  53°11′N 22°5′E﻿ / ﻿53.183°N 22.083°E﻿ / 53.183; 22.083
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיפיונטניצה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיפיונטניצה(למפת פרובינציית פודלסיה רגילה) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לו. ורמיה-מזוריה בלארוס ליטא מזוביהפיונטניצה(למפת פרובינציית פודלסיה מוגדלת) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לובלין ורמיה-מזוריה בלארוס ליטא מזוביהפיונטניצה  he tabBackground:;tabBorder:#aaa;defaultTab:0;
פיונטניצה (בפולנית: Piątnica) הוא כפר במחוז לומז'ה שבפרובינציית פודלסיה בפולין, כ-4 ק"מ צפונית ללומז'ה ולצד נהר נרב, בו התקיימה עד השואה קהילה יהודית גדולה.
תולדות היישוב

היישוב נזכר מראשית המאה ה-15, עת היה בבעלות נסיכי מזוביה. במשך השנים התבססה כלכלת היישוב על אספקת תוצרת חקלאית ללומז'ה הסמוכה. בשנת 1818 פגעה ביישוב שרפה גדולה.
יהודי פיונטניצה

יהודים ישבו ביישוב מהמאה ה-16, והקהילה במקום גדלה לאחר גירוש יהודי לומז'ה במחצית השנייה של המאה ה-16. מהמחצית השנייה של המאה ה-19 התפרנסו יהודי היישוב מאספקת סחורות ליחידות הצבא הרוסי שחנו בקרבת מקום. בסוף המאה ה-19 נמנו ביישוב 1,239 יהודים, רוב תושביו. במהלך מלחמת העולם הראשונה גירשו הרוסים מהיישוב את יהודיו, ורק כ-40% מהם שבו אליו לאחר מכן.
בין מלחמות העולם נמנו ביישוב כ-520 יהודים, כשליש מתושביו, והתקיימה בו פעילות ציונית ענפה. אחד מרבני הקהילה, הרב טיקוצ'ינסקי, נעשה לפעיל ציוני בולט ביישוב, ועלה לארץ ישראל. בשנות השלושים של המאה ה-20 סבלו יהודי היישוב מהתנכלויות אנטישמיות גוברות והולכות כלפיהם, לצד חרם על עסקיהם.
בתחילת מלחמת העולם השנייה נשרפו כמעט כל בתי היישוב כתוצאה מהפצצות הגרמנים, ורוב יושביו נמלטו ללומז'ה, אליה נכנס בהמשך הצבא האדום. לאחר פרוץ מבצע ברברוסה וכיבוש האזור בידי הגרמנים גורשו היהודים שנותרו בפיונטניצה לגטו לומז'ה, ונרצחו לאחר מכן ביער גאלצ'ין.
פילוסופיה חברתית

פילוסופיה חברתית היא תחום פילוסופי, שעוסק בשאלות לגבי היסודות של מוסדות חברתיים, התנהגות חברתית ובחינה של החברה במונחים של ערכים אתיים ולא בנתונים. פילוסופים חברתיים מדגישים את החשיבות של הבנת ההקשרים החברתיים של שאלות פוליטיות, משפטיות, מוסריות ותרבותיות, ופיתוח מסגרות תאורטיות, מאתיקה של דאגה ועד לתיאוריות קוסמופוליטיות על דמוקרטיה, חוק טבע, זכויות אדם, שוויון מגדרי וצדק גלובלי.
נושאים

פרק זה לוקה בחסר. אנא תרמו לוויקיפדיה ו.  הרשימה מועתקת מהערך האנגלי השנוי במחלוקת. חסרת משמעות במצב הנוכחי ללא פירוט..
נושאים בהם עוסקת פילוסופיה חברתית:
בחירה חופשית
הרצון לעוצמה
פעולת דיבור
מודרניזם ופוסטמודרניזם
אינדיבידואליזם
רכוש
זכות
סמכות
אידאולוגיה
פילוסופים חברתיים

פרק זה לוקה בחסר. אנא תרמו לוויקיפדיה ו.  הרשימה מועתקת מהערך האנגלי השנוי במחלוקת. חסרת משמעות במצב הנוכחי ללא פירוט..
רשימת פילוסופים שעסקו בעצמם, אם כי רובם לא רק, בפילוסופיה חברתית:
| 0 | 1 | 2 | 3 | 4 | 5 |
| --- | --- | --- | --- | --- | --- |
|  תאודור אדורנו  ג'ורג'ו אגמבן  חנה ארנדט  אלן באדיו  מיכאיל באקונין  ז'אן בודריאר  ולטר בנימין  ג'רמי בנת'ם  ג'ודית באטלר  תומאס קרלייל  צ'אנקיה  נועם חומסקי |  קונפוציוס  סימון דה בובואר  גי דבור  אמיל דורקהיים  טרי איגלטון  פרידריך אנגלס  יוליוס אבולה  מישל פוקו  זיגמונד פרויד  אריך פרום  ג'ובאני ג'נטילה  הנרי ג'ורג' |  ארווינג גופמן  יורגן הברמאס  גאורג וילהלם פרידריך הגל  מרטין היידגר  תומאס הובס  מקס הורקהיימר  איוואן איליץ'  קארל יונג  אבן ח'לדון  פיטר קרופוטקין  ז'אק לאקאן  רונאלד לאינג |  אנרי לפבר  עמנואל לוינס  ג'ון לוק  ג'רג' לוקאץ'  הרברט מרקוזה  קרל מרקס  מרשל מקלוהן  ג'ון סטיוארט מיל  יואי פ. ניוטון  פרידריך ניטשה  אפלטון  קרל פופר |  פייר-ז'וזף פרודון  ג'ון רולס  ז'אן ז'אק רוסו  ג'ון ראסקין  ברטרנד ראסל  ז'אן פול סארטר  אלפרד שמידט  ארתור שופנהאואר  סוקרטס  הרברט ספנסר  צ'ארלס טיילור |  מקס ובר  סלבוי ז'יז'ק |
ראו גם

פילוסופיה פוליטית
סוציולוגיה
פילוסופיה של מדעי החברה
הערות שוליים

↑  "Definition of SOCIAL PHILOSOPHY".
↑  "Overview - Journal of Social Philosophy - Wiley Online Library". {{cite journal}}: Cite journal requires |journal= (עזרה)
| --- | --- |
בקרת זהויות :  GND: 4055876-9  LNB: 000056387  NDL: 00571920  NKC: ph125785
פיונה מקפרלן

| --- | --- |
אין תמונה חופשית
 לידה:  1978 (בת 46 בערך) סידני, אוסטרליה 
 מקום לימודים:  אוניברסיטת קיימברידג', אוניברסיטת טקסס באוסטין, אוניברסיטת סידני 
 פרסים והוקרה:  פרס או. הנרי (2017) 
 
פיונה מקפרלן (באנגלית: Fiona McFarlane, נולדה ב-1978) היא סופרת אוסטרלית שזכתה לפרסום עם צאת הרומן "אורח הלילה" ואוסף הסיפורים הקצרים "המקומות הגבוהים". זכתה בפרסים ספרותיים רבים.
קורות חייה

מקפרלן נולדה וגדלה בסידני, אוסטרליה, בשנת 1978. אמה הייתה ספרנית ואביה פרופסור לביוכימיה. התעניינה בספרות מגיל צעיר. סיימה תואר ראשון בספרות אנגלית באוניברסיטת סידני, תואר שני באוניברסיטת טקסס באוסטין ותואר דוקטור באוניברסיטת קיימברידג'.
ספרה הראשון, הרומן "אורח הלילה", ראה אור בשנת 2013 ועוסק באלמנה שחיה לבדה וסובלת מדמנציה. הוא זכה במספר פרסים ספרותיים, בהם פרס ספר הביכורים של הגרדיאן.
אוסף הסיפורים הקצרים "המקומות הגבוהים" זכה בפרס על שם דילן תומאס. סיפוריה הופיעו בניו יורקר ובכתבי עת נוספים. אחד הסיפורים בספר, "Buttony", זכה בפרס או. הנרי.
בשנת 2022 הוציאה לאור את הרומן "השמש שוקעת" שזכה אף הוא במספר פרסים ספרותיים, בהם פרס מטעם משרד התרבות האוסטרלי.
באוגוסט 2024 עתיד לצאת ספרה "Highway Thirteen" ("כביש מהיר שלוש עשרה"), אוסף סיפורים קצרים הקשורים זה לזה אודות השפעת מעשיו של רוצח סדרתי על חייהם של תושבי האזור בו פעל.
משנת 2019 מקפרלן מתגוררת באזור מפרץ סן פרנסיסקו ומלמדת ספרות באוניברסיטת קליפורניה בברקלי.
ביבליוגרפיה

The Night Guest ("אורח הלילה"), רומן, 2013
The High Places ("המקומות הגבוהים"), אוסף סיפורים קצרים, 2016
The Sun Walks Down ("השמש שוקעת"), רומן, 2022
Highway Thirteen ("כביש מהיר שלוש עשרה"), אוסף סיפורים קצרים, 2024
בנוסף לספריה, מקפרלן פרסמה סיפורים קצרים רבים באוספי סיפורים קצרים ובכתבי עת ספרותיים.
הערות שוליים

↑  Behind the pages: An interview with UC Berkeley professor, author Fiona McFarlane, The Daily Californian, ‏16 בנובמבר 2019 (באנגלית)
↑  2017: Fiona McFarlane, 'The High Places' - Swansea University, אוניבסיטת סוונסי, ‏2017 (באנגלית)
↑  Heidi Maier, Fiona McFarlane: 'I wanted to explore dementia from the inside', הגארדיאן, ‏21 במאי 2014 (באנגלית)
↑  Guardian first book award 2014 shortlist covers neurosurgery, China, rural Ireland and more, הגארדיאן, ‏14 בנובמבר 2014 (באנגלית)
↑  Queensland Literary Awards 2023 shortlists, Books and Publishing, ‏2 באוגוסט 2023 (באנגלית)
↑  Prime Minister’s Literary Awards 2023 shortlists announced, Books and Publishing, ‏26 באוקטובר 2023 (באנגלית)
↑  ABOUT — Fiona McFarlane (באנגלית)
| --- | --- |
בקרת זהויות :  PLWABN: 9810670193805606  GND: 104853832X  ISNI: 0000 0004 0990 2895  LCCN: n2013037890  NKC: xx0181295  NLK: KAC201424983  NTA: 372578489  SUDOC: 149226594  VIAF: 304057378   WorldCat (עם VIAF): 304057378
פרנץ מלניצקי

| --- | --- |

 לידה:  13 בנובמבר 1822 Kokašice, צ'כיה 
 פטירה:  1 בפברואר 1876 (בגיל 53) וינה, האימפריה האוסטרו-הונגרית 
 תחום יצירה:  פיסול 
 
פרנץ מלניצקי (בגרמנית: Franz Melnitzky;‏ 1822,קוקאשיצ'ה, בוהמיה – 1876, וינה) היה פסל אוסטרי.
ביוגרפיה

בן של סתת שהתמחה בסיתות והחליט להפוך לפסל. למד פיסול באולומואוץ ואחר כך עבר לוינה שם למד באופן פרטי אצל יוסף קליבר (אנ') לאחר שלא הצליח להיכנס לאיטליה למד במשך זמן קצר אצל הנס גאסר (אנ') והקים סטודיו.
פסלים מעשה ידיו מצויים באולם הגדול של המוזיקפריין מעל העוגב ומעל היציעים הצדדיים וגם פסלים בגמלון החיצוני של המוזיקפריין בנושא אורפיאוס בשאול.
גלריה

פסל של היינריך השני, דוכס אוסטריה בווינה
פסלי קריאטידה בווינה
פיסול אדריכלי בווינה
קריאטידה בווינה
האולם הגדול של המוזיקפריין עם פסלים לבנים מאת פרנץ מלניצקי
חזית המוזיקפריין עם הגמלון ובו פסלים בנושא אורפיאוס בשאול
פלאסה דה קסטייה

| --- | --- |

 מיקום
 עיר:  Castillejos, Nueva España, Castilla, Almenara, מדריד 
 רחובות מסתעפים:  שדרת קסטיאנה, Avenida de Asturias, Calle de Bravo Murillo, Calle de Mateo Inurria, Madrid, Calle de Agustín de Foxá, Madrid 
 קואורדינטות:  40°27′57″N 3°41′21″W﻿ / ﻿40.46583333°N 3.68916667°W﻿ / 40.46583333; -3.68916667
  מפת מיקום  מפה מפורטת   (למפת מדריד מוגדלת) פלאסה דה קסטייה(למפת מדריד רגילה) פלאסה דה קסטייה  he tabBackground:;tabBorder:#aaa;defaultTab:0;
 
פלאסה דה קסטייה (בספרדית: Plaza de Castilla) היא כיכר מרכזית מפורסמת במדריד, בירת ספרד. הכיכר ממוקמת בצפון העיר בשדרת קסטיאנה - ציר התנועה המרכזי החוצה את מדריד מצפון לדרום. בכיכר ניצבים מגדלי שער אירופה, מהמבנים הגבוהים בעיר, לצד אובליסק קאחה ומספר אנדרטות נוספות.
בכיכר תחנת רכבת תחתית בה עוברים שלושה קווים, בנוסף לתחנת אוטובוסים תת-קרקעית ותחנות אוטובוס במפלס הרחוב, המשמשות אוטובוס עירוניים ובין-עירוניים כאחד. בזכות סמיכותה של הכיכר לתחנת צ'מרטין ולאזורי העסקים CTBA ו-AZCA, היא מהווה צומת תחבורה ציבורית מרכזי בצפון העיר.
פיליפ יאזביץ'

פיליפ יאזביץ' (בקרואטית: Filip Jazvić; נולד ב-22 באוקטובר 1990) הוא כדורגלן קרואטי המשחק בציבאליה בעמדת החלוץ.
קריירה

יאזביץ' התחיל את הקריירה שלו במחלקת הנוער של הרוואטסקי דרגווליאץ. אחרי שעבר את גיל הנוער שיחק ששחקן מושאל ברודאש, ורפאצ'ה ומוסלאווינה בהם הצטיין ובקיץ 2010 חזר להרוואטסקי. ב-24 ביולי ערך את הופעת הבכורה שלו בליגת העל הקרואטית בהפסד 4-1 לדינמו זאגרב. ב-2 באפריל 2011 הבקיע את שער הבכורה שלו בהרוואטסקי בתיקו 2-2 נגד שיבניק.
ב-21 ביולי 2011 עבר לאיסטרה 1961. באיסטרה חלה ירידה ביכולתו של יאזביץ' ובינואר 2012 חתם באינטר זאפרשיץ' גם בה לא הצליח לשחזר את יכולתו הטובה. בתום העונה חזר להרוואטסקי. את רוב הופעותיו בעונה זו רשם בתור שחקן מחליף והשלים 90 דקות רק ב-6 משחקים מתוך 19 בהם היה שותף ובתום העונה כבש 3 שערים אך זכה עם קבוצתו באליפות הליגה השנייה.
אחרי שהרוואטסקי חזרה לליגה השנייה בתום העונה, ב-26 ביולי 2014 חתם לשנה בקלוז' נפוקה מליגת העל הרומנית שהיא הקבוצה הראשונה שלו מחוץ לקרואטיה. בתום העונה חתם בטרגו מורש.
ביוני 2016 הצטרף להפועל חיפה. ב-19 בינואר 2017 שוחרר מהקבוצה וכעבור זמן קצר חזר לרומניה וחתם ב-CSU קראיובה. ב-15 ביולי 2017 חתם בארקה גדיניה מליגת העל הפולנית. ב-2 בפברואר 2018 חתם באולימפיה גרודז'ונדז מליגת המשנה הפולנית.
בקיץ 2018 חתם בז'לייזניצ'אר סרייבו.
בינואר 2019 חתם בהרמנשטאדט הרומנית.
באוגוסט 2020, יאזביץ' חתם בציבאליה מהליגה הקרואטית השנייה.
פיאט S76 רקורד

| --- | --- |

Fiat S76 Record
 מאפיינים כלליים
 נקרא גם:  FIAT 300 HP Record
 יצרן:  פיאט
 שנות ייצור:  1910
 הרכבה:  איטליה איטליה
 סיווג:  מכונית מרוץ למטרת שיפור שיא המהירות הקרקעי "Land speed record" (אנ')
 אורך:  3,750 מ"מ
 רוחב:  1,300 מ"מ
 משקל:  1,650 ק"ג
 בסיס גלגלים:  2,750 מ"מ
 מפרט טכני
 מנוע:  4 צילינדרים, 28.4 ליטר (28,353 סמ"ק) המפיק 290 כ"ס
 הילוכים:  תמסורת ידנית - 4 מהירויות + הילוך אחורי
 מהירות מרבית:  213 קמ"ש
פיאט S76 רקורד (באיטלקית: Fiat S76 Record, קרויה מאוחר יותר גם: FIAT 300 HP Record) היא מכונית מרוץ מתוצרת יצרנית הרכב האיטלקית פיאט אשר יוצרה בשנת 1910 במטרה לשפר את "שיא המהירות הקרקעי ("Land speed record" (אנ')).
יוצרו 2 יחידות בלבד.
בדגם ה"פיאט S76 רקורד" הורכב מנוע ענק, 4 צילינדרים בטור, 28.4 ליטר (28,353 סמ"ק).
היסטוריה

בשנת 1910 נבחן דגם ה-"פיאט S76 רקורד" על ידי נהג המרוצים "Felice Nazzaro" (אנ') אשר קבע שהדגם לא יציב.
הדגם השני נבחן על ידי נהג המרוצים "Pietro Bordino" (אנ') שהגיע למהירות של 187 קמ"ש.
בדצמבר 1913 הגיע נהג המרוצים "Arthur Duray" (אנ') למהירות של 213 קמ"ש.
מפרט טכני

2 מושבים
מנוע קדמי
מנוע קירור מים
3 מצתים (פלאגים) עבור כל צילינדר
הצתה עם מגנט מתח נמוך
מתלים - סרן השעיה קשיח, הסרן האחורי - קפיץ עלים (תמוכות האורך האחורי)
תמונות

"פיאט S76 רקורד"
"פיאט S76 רקורד"
"פיאט S76 רקורד"
"פיאט S76 רקורד"
"פיאט S76 רקורד"
"פיאט S76 רקורד"
"פיאט S76 רקורד"
ראו גם

פיאט
פיאט מפיסטופלה
לקריאה נוספת

"פיאט S76 רקורד"  - תמונות
הערות שוליים

↑  "פיאט S76 רקורד" italianways.com/the-fiat-s76-a-roar-from-turins-beast
↑  "פיאט S76 רקורד" autoweek.com/article/classic-cars/beast-turin-awakens-fiat-s76-driven-first-time-century
↑  "פיאט S76 רקורד" forums.autosport.com/topic/94880-fiat-s76
↑  "פיאט S76 רקורד" autoblog.com/2014/12/02/lsr-engine-firing-up-first-time-100-years-video
↑  "פיאט S76 רקורד" autocar.co.uk/car-news/goodwood-festival-speed/rare-fiat-land-speed-record-car-set-goodwood
↑  "פיאט S76 רקורד" theoldmotor.com
פיאט G.91Y

פיאט G.91Y (באיטלקית: Fiat G.91Y) הוא מטוס קרב הפצצה למשימות אמנעה אווירית ומודיעין אווירי מתוצרת יצרנית המטוסים האיטלקית Fiat Aviazione (אנ') חברת בת של פיאט אשר יוצר בין השנים 1966 – 1972 באיטליה.
משנת 1969 יוצר "פיאט G.91Y" על ידי יצרנית המטוסים Aeritalia (אנ') (חברת בת של "פיאט") שהוקמה מאיחוד חברה להנדסת אווירונאוטיקה "Aerfer" (אנ') עם יצרנית המטוסים "Fiat Aviazione".